Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta sekä Euroopan Parlamentin ja neuvoston direktiivin antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta /* SEK/2000/0069 lopull. - COD 98/0252 - COD 98/0253 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta sekä Euroopan Parlamentin ja neuvoston direktiivin antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta sekä Euroopan Parlamentin ja neuvoston direktiivin antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta 1. ASIAKIRJAN TAUSTA 1. Komissio teki 29 päivänä heinäkuuta 1998 ehdotuksen Euroopan parlamentin ja neuvoston direktiiviksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta sekä ehdotuksen neuvoston direktiivin antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta (KOM(1998)461 lopullinen). 2. Neuvosto alkoi tutkia ehdotuksia 19 päivänä lokakuuta 1998. 3. Talous- ja sosiaalikomitea antoi 19 päivänä tammikuuta 1999 pitämässään täysistunnossa myönteisen lausunnon komission ehdotuksista. 4. Euroopan keskuspankki antoi lausuntonsa 18 päivänä tammikuuta 1999. 5. Euroopan parlamentti antoi (ensimmäisessä käsittelyssä) 15 päivänä huhtikuuta 1999 lainsäädäntöpäätöslauselman, johon sisältyy 25 tarkistusta (PE A4-156/99). 6. Neuvosto hyväksyi tämän tiedonannon aiheena olevan yhteisen kannan 29 päivänä marraskuuta 1999. 2. KOMISSION EHDOTUSTEN TARKOITUS Tämän ehdotuksen päätarkoitus on luoda Euroopan unioniin yhdenmukaiset yhtenäismarkkinat sähköisen rahan tarjoamista varten. Ehdotuksessa käsitellään ainoastaan muiden kuin pankkien liikkeeseenlaskemaan sähköiseen rahaan liittyvää sääntelyä ja toiminnan vakauden valvontaa. On selvää, että myös perinteisillä luottolaitoksilla on jatkossa merkittävä asema näillä vähittäisrahoituspalvelujen markkinoilla, joten sähköistä rahaa liikkeeseenlaskeviin laitoksiin on asianmukaisella tavalla sovellettava esimerkiksi toimiluvan myöntämiseen, pääomavaatimuksiin ja valvontaan liittyviä vapaata liikettä koskevia perussääntöjä noudattaen vastavuoroisen tunnustamisen periaatetta ja ottaen huomioon valvontajärjestelmän, jonka alaisia nämä laitokset ovat. Ehdotuksessa muutetaan ensimmäiseen pankkidirektiivin sisältyvää luottolaitoksen määritelmää, jotta laitokset jotka eivät halua ryhtyä täysipainoiseen pankkitoimintaan, voivat laskea liikkeeseen sähköistä rahaa noudattaen muihin luottolaitoksiin sovellettavia perussääntöjä. Näin edistetään kaikkien yhteisön alueella toimivien luottolaitosten harmonista kehitystä erityisesti sähköisen rahan liikkeeseenlaskun osalta ja vältetään sähköisen rahan liikkeeseenlaskijoiden välisen kilpailun vääristyminen myös rahapoliittisten vaatimusten osalta. 3. YHTEISTÄ KANTAA KOSKEVAT HUOMAUTUKSET 3.1. Yleiset näkökohdat Neuvoston yhteinen kanta on Euroopan parlamentin tarkistusten ja komission ehdotuksen mukainen. Neuvoston yhteiseen kantaan sisältyvät lukuisat selvennykset parantavat tekstin laatua ja tekstiin tehdyt lisäykset vastaavat Euroopan parlamentin ehdottamia tarkistuksia. 1998/0252 (COD) 3.2. Yhteinen kanta suhteessa Euroopan parlamentin ensimmäisessä käsittelyssä tekemiin tarkistuksiin ja komission ehdotukseen Euroopan Parlamentin ja neuvoston direktiiviksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta. 3.2.1. Johdanto-osan kappaleet Johdanto-osan 3 kappaleella korvataan komission ehdotuksen 1 artiklan 3 kohdan b) alakohdan (iii) ja (iv) alakohta. Lisäämällä tämä teksti johdanto-osan kappaleeseen voidaan yksinkertaistaa artiklaosaan sisältyvää sähköisen rahan määritelmää. Johdanto-osan 7 kappaleessa ilmaistaan selvästi, että sähköisen rahan liikkeeseenlaskun on oltava välitöntä. Käteisen rahan liikkeeseenlasku tarkoituksena laskea liikkeeseen sähköistä rahaa jonain tulevana ajankohtana ei ole sallittua (komission ehdotuksen 2 artiklan 4 kohdan b) alakohta). Johdanto-osan 8 kappaleella tuetaan edellistä tarkistusta selventämällä, että vain luottolaitokset voivat ylläpitää kassatilejä sähköisen rahan liikkeeseenlaskua varten. Johdanto-osan 9 kappale vastaa 3 artiklan lunastettavuuslauseketta. Se on myös parlamentin ehdottaman tarkistuksen 10 mukainen. Johdanto-osan 11 kappaleella tekstiin sisällytetään parlamentin ehdottama tarkistus 1 ja tuetaan direktiiviin tehtäviä muutoksia, jotka sisältyvät parlamentin ehdottamiin tarkistuksiin 21 ja 22. Johdanto-osan 12 kappale. Komission ehdotukseen sisältyy artikla "ulkoistettujen" toimintojen valvonnasta (6 artikla). Nämä ehdotukset lisäsäännöksiksi on poistettu yhteisestä kannasta, koska yleisen näkemyksen mukaan kaikkien rahoituslaitosten ulkoistettuja toimintoja on tarkasteltava laaja-alaisina. Komission ehdotukseen sisältynyt yleinen pyrkimys valvoa ulkoistettuja toimintoja on siirretty tähän johdanto-osan kappaleeseen. Johdanto-osan 13 kappaleessa tunnustetaan se vaikutus, joka sähköisen rahan liikkeeseenlaskulla voi olla koko rahoitusjärjestelmään, sekä tarve toimia yhteistyössä arvioitaessa sähköisen rahan järjestelmien asianmukaisuutta. Johdanto-osan 14 kappale. Alkuperäiseen johdanto-osan kappaleeseen sisältynyt viittaus "kynnyksiin" on poistettu, koska yhteiseen kantaan sisältyy kattavampi mahdollisuus "poiketa" direktiivin säännöksistä tietyissä rajatuissa järjestelmissä soveltamatta rahamääräisiä raja-arvoja. Johdanto-osan 16 kappale liittyy uuteen 11 artiklaan, johon sisältyy tarkistuslauseke, jonka mukaan komissio antaa kertomuksen direktiivin soveltamisesta 54 kuukautta sen voimaantulon jälkeen. 3.2.2. Artiklaosa Neuvoston yhteisen kannan 1 artiklan 3 kohdan a) alakohdassa sähköisen rahan liikkeeseenlaskijan määritelmään lisätään ilmaisu "tai muuta oikeushenkilöä". Lisäys parantaa tekstin oikeudellista selkeyttä ja on parlamentin ehdottaman tarkistuksen 14 mukainen. Neuvoston yhteisessä kannassa lisäksi poistetaan alkuperäisestä tekstistä ilmaisu "tai joka sijoittaa sellaisen toiminnan tuoton eikä ole neuvoston direktiivin 93/22/ETY alainen;". Direktiiviä sovelletaan vain laitoksiin, jotka laskevat liikkeeseen sähköistä rahaa. Neuvoston yhteisen kannan 1 artiklan 3 kohdan b) alakohdassa sähköisen rahan määritelmään lisätään ilmaisu "joka ilmenee liikkeeseenlaskijaan kohdistuvana saatavana". Näin varmistetaan yhdenmukaisuus lunastettavuuslausekkeen kanssa. Neuvoston yhteisen kannan 1 artiklan 3 kohdan b) alakohdan (i) alakohdasta on poistettu alkuperäisen tekstin ilmaisu "kuten mikrosiruun tai tietokoneen muistiin elektronisesti tallennettua rahaa;". Muutoksella pyritään yksinkertaistamaan tekstiä. Poistettu ilmaisu on kuitenkin lisätty johdanto-osan 3 kappaleeseen. 1 artiklan 3 kohdan b) alakohdan (ii) alakohdassa on uusi alakohta, jolla varmistetaan sähköisen ja käteisen rahan yhtäläisyys. Alkuperäisen ehdotuksen 1 artiklan 3 kohdan b) alakohdan (iii) ja (iv) alakohta on poistettu ja vastaava teksti lisätty johdanto-osan 3 kappaleeseen. Neuvoston yhteisessä kannassa on uusi 1 artiklan 4 kohta, jolla varmistetaan, että vain EU:n alueella toimiluvan saaneet laitokset voivat laskea liikkeeseen sähköistä rahaa. Lisäyksen ansiosta on oikeudellisesti selkeämpää, mitkä laitokset saavat tarjota sähköiseen rahaan liittyviä palveluja EU:n alueella. Neuvoston yhteisen kannan 1 artiklan 5 kohdan a) alakohdassa sähköisen rahan liikkeeseenlaskijoilta kielletään luottojen myöntäminen. Tällä varmistetaan, että sähköisen rahan liikkeeseenlaskijoihin ei kohdistu suurta luottoriskiä. Neuvoston yhteisen kannan 1 artiklan 5 kohdan b) alakohdassa muutetaan alkuperäisen ehdotuksen tekstiä täsmentämällä, että tietojen tallentamisen sähköiseen välineeseen on tapahduttava muiden yritysten puolesta. Tämä rajoittaa sähköisen rahan liikkeeseenlaskijoiden liiketoimintaa ja samalla niihin kohdistuvia potentiaalisia riskejä. Neuvoston yhteisen kannan 2 artiklan 1 kohdassa yksinkertaistetaan alkuperäisen ehdotuksen tekstiä, ja tämä muutos vastaa parlamentin ehdottamia tarkistuksia 16 ja 17. Neuvoston yhteisen kannan 2 artiklan 2 kohdassa muutetaan hieman alkuperäistä ehdotusta, jotta ehdotetun säännöksen tarkoitus käy selkeämmin ilmi. Neuvoston yhteisen kannan 2 artiklan 3 kohdassa yksinkertaistetaan alkuperäistä tekstiä ilmaisemalla selvästi, että sähköisen rahan liikkeeseenlaskua ei pidetä talletusten vastaanottamisena. Neuvoston yhteisen kannan uusi 3 artikla koskee lunastettavuutta. Tämä lisäys on parlamentin ehdottamien tarkistusten 18 ja 19 mukainen. Neuvoston yhteisen kannan 4 artiklan 1 kohdan mukaan sähköisen rahan liikkeeseenlaskijan "omat varat" määritellään luottolaitosten omista varoista annetussa direktiivissä. Alkupääomavaatimusta myös korotetaan 500 000 eurosta miljoonaan euroon. Neuvoston yhteisen kannan 5 artiklan 1 kohdan c) alakohdassa ja 5 artiklan 3 kohdassa korvataan alkuperäisen ehdotuksen ilmaisu "erittäin likvidejä" ilmaisulla "riittävän likvidejä". Muutos vastaa parlamentin ehdottamia tarkistuksia 21 ja 22. Neuvoston yhteisen kannan 5 artiklan 1 kohdan c) alakohdan (iv) alakohdassa korvataan alkuperäisen ehdotuksen ilmaisu "suora tai epäsuora omistusosuus" ilmaisulla "määräosuus". Uudella ilmaisulla selvennetään omistusosuuden luonnetta (10 %). Neuvoston yhteisen kannan 6 artiklassa tekstiä muutetaan siten, että se vastaa luottolaitosten vakavaraisuussuhteesta annettuun direktiiviin sisältyvää luottolaitoksia koskevaa samankaltaista säännöstä. 7 artiklan ensimmäinen kohta. Tässä neuvoston yhteisen kannan uudessa tekstissä edellytetään, että sähköisen rahan liikkeeseenlaskijalla on oltava sisäiset hallinto- ja valvontamenettelyt, joissa otetaan huomioon ulkoistettuihin toimintoihin liittyvät riskit. Ulkoistettujen toimintojen valvontaan liittyvät 7 artiklan 2 ja 3 kohta on poistettu ja niiden yleiset tavoitteet sisältyvät johdanto-osan kappaleeseen 12. 8 artiklan 1 kohdassa laajennetaan niiden säännösten lukumäärää, joiden osalta jäsenvaltiot voivat sallia, että toimivaltaiset viranomaiset eivät sovella niitä tiettyihin laitoksiin. Neuvoston yhteisen kannan 8 artiklan 1 kohdan a) alakohdassa sähköiseen rahaan liittyviin avoimiin kolmen osapuolen järjestelmiin sovellettavan poikkeuksen raja-arvoa alennetaan puoleen eli viiteen miljoonaan euroon. Neuvoston yhteisen kannan 8 artiklan 1 kohdan b) alakohtaan sisältyy poikkeus, jota sovelletaan järjestelmiin, joissa sähköinen raha hyväksytään maksuvälineenä ainoastaan sen konsernin sisällä, johon liikkeeseenlaskija kuuluu. Tämä alakohta vastaa osittain parlamentin ehdottamaa tarkistusta 15. Neuvoston yhteisen kannan 8 artiklan 1 kohdan c) alakohtaan sisältyy poikkeus, jota sovelletaan järjestelmiin, jotka ovat rajattuja kolmen osapuolen järjestelmiä (eli sähköisen rahan vastaanottajien lukumäärä on selkeästi rajattu). Neuvoston yhteisen kannan 8 artiklan 3 alakohtaan sisältyy vaatimus antaa tietoja järjestelmistä, jotka hyötyvät poikkeuksesta. Neuvoston yhteisen kannan 9 artiklassa tekstiin on tehty muutoksia, joilla ilmaistaan selkeämmin ajanjakso, jona yritysten toimiluvan jatkaminen on mahdollista. Artiklassa myös velvoitetaan toimivaltaiset viranomaiset varmistamaan, että yritykset, joiden toimilupaa on jatkettu, täyttävät direktiivissä asetetut vaatimukset. Neuvoston yhteisen kannan 11 artikla on uusi artikla, johon sisältyy tarkistuslauseke. Sen mukaan komission on annettava direktiivin soveltamisesta kertomus sekä tarvittaessa direktiivin tarkistamista koskeva ehdotus. Kertomuksessa on oltava tiedot erityisesti toimenpiteistä sähköisen rahan haltijoiden suojaamiseksi, pääomavaatimuksista, poikkeusten käytöstä ja mahdollisesta tarpeesta kieltää koron maksu sähköisen rahan vaihdosta saaduille varoille. 1998/0253 (COD) 3.3. Yhteinen kanta suhteessa Euroopan parlamentin ensimmäisessä käsittelyssä tekemiin tarkistuksiin ja komission ehdotukseen Euroopan parlamentin ja neuvoston direktiiviksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta. 3.3.1. Johdanto-osan kappaleet Neuvoston yhteisen kannan johdanto-osan 5 kappale on uusi kappale, joka vastaa uutta 13 a artiklaa, jossa lunastettavuusvaatimukset ulotetaan koskemaan pankkeja. Tämä lisäys vastaa parlamentin ehdottamaa tarkistusta 24. 3.3.2. Artiklaosa Neuvoston yhteisen kannan 1 artiklan 2 kohdassa lisätään uusi 13 a artikla, jonka mukaan sähköisen rahan lunastettavuusvaatimusta sovelletaan myös pankkeihin. Tämä lisäys vastaa parlamentin ehdottamaa tarkistusta 25. 4. Päätelmät Komissio katsoo, että neuvoston yhteinen kanta on kokonaisuudessaan hyväksyttävä. Siinä sisällytetään direktiiviehdotukseen useita Euroopan parlamentin tarkistuksia ja täydennetään lisäksi komission ehdotusta lisäämällä siihen hyödyllisiä selvennyksiä ja lisäsäännöksiä, joissa otetaan huomioon tarve luoda asianmukaiset valvontapuitteet tälle uudelle, innovatiiviselle alalle.